


PARLAMENTUL ROMÂNIEI

CAMERA DEPUTAŢILOR

Comisia pentru egalitatea de şanse             
Bucureşti, 30 martie 2011
          pentru femei şi bărbaţi


 
Nr.37/
 151






A V I Z

asupra proiectului de Lege pentru aprobarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra proiectului de Lege pentru aprobarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor (PL.x 81/2011).

Senatul a adoptat proiectul de lege în condiţiile articolului 115 alineatul (5) teza a III-a din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa din 29 martie 2011.

Membrii Comisiei au examinat textul proiectului de Lege, expunerea de motive precum şi avizul favorabil al Consiliului Legislativ nr.1489/09.12.2010.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege, cu amendamentele din anexă. 

Consilier  parlamentar
ANEXA

AMENDAMENTE  ADMISE
La Proiectul de Lege pentru aprobarea Ordonanţei de urgenţă a Guvernului nr.111/2010 

privind concediul şi indemnizaţia lunară pentru creşterea copiilor (PL-x nr. 81/2011)

	Nr.crt.
	Text  SENAT 


	Amendamente


	Motivare 

	1.


	Titlul 

Ordonanţa de urgenţă a Guvernului privind concediul şi indemnizaţia lunară pentru creşterea copiilor.
	1. Titlul se modifică şi va avea următorul cuprins:

„Ordonanţa de urgenţă a Guvernului privind concediul şi indemnizaţia lunară pentru creşterea copilului.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Modificare necesară  în vederea  alinierii la titulatura existentă în legislaţia română în domeniu, precum şi în conformitate cu  normele de tehnică legislativă (referitor la utilizarea formei de singular pentru subiectul de drept care face obiectul reglementării juridice) 

	2.
	Articol unic. - Se aprobă Ordonanţa de urgenţă a Guvernului nr.111 din 8 decembrie 2010 privind concediul şi indemnizaţia lunară pentru creşterea copiilor publicată în Monitorul Oficial al României, Partea I, nr.830 din 10 decembrie 2010.

	2. Articolul unic devine articolul I şi va avea următorul cuprins:

„Art.I. - Se aprobă Ordonanţa de urgenţă a Guvernului nr.111 din 8 decembrie 2010 privind concediul şi indemnizaţia lunară pentru creşterea copilului publicată în Monitorul Oficial al României, Partea I, nr.830 din 10 decembrie 2010, cu următoarele modificări şi completări:”  
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Aceeaşi explicaţie pentru titlu.

De asemenea se impun modificări şi completări ale  actului  normativ pentru eliminarea discriminărilor, precum şi a tratamentului discriminatoriu aplicate  în momente diferite unor persoane aflate situaţii asemănătoare .

	3.
	Art.1. - Prevederile art.2—29 reglementează drepturile care se acordă persoanelor ai căror copii se nasc începând cu data de 1 ianuarie 2011, precum şi celor aflate în situaţiile prevăzute la art. 8 alin. (2), începând cu această dată.   
	3.  Articolul 1 se modifică şi va avea următorul cuprins:

„Art.1. – (1) Prevederile art.2—29 reglementează drepturile care se acordă persoanelor ai căror copii sunt concepuţi şi se nasc începând cu data de 1 ianuarie 2011, precum şi celor aflate în situaţiile prevăzute la art.8 alin.(2), începând cu această dată.

(2) Stabilirea categoriei de beneficiari ai drepturilor prevăzute la alin.(1), precum şi a datei conceperii copilului, se face în condiţiile  prevăzute de prezenţa ordonanţă de urgenţă,   cu respectarea prevederilor art.61 din Codul familiei.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Orice reglementare care se referă la  copil trebuie cunoscută  din vreme, astfel încât decizia  viitorilor părinţi să poată fi asumată în cunoştinţă de cauză; altfel,  se introduc  prin lege  discriminări, precum şi  un tratament  discriminatoriu,  funcţie de data naşterii copilului şi nu de data conceperii acestuia, prevăzută  de Codul familiei. A se vedea şi punctul de vedere al CNCD.

	4.
	Art. 2. — (1) Începand cu data de 1 ianuarie 2011, persoanele care, în ultimul an anterior datei naşterii copilului, au realizat timp de 12 luni venituri din salarii, venituri din activităţi independente, venituri din activităţi agricole supuse impozitului pe venit potrivit prevederilor Legii nr.571/2003 privind Codul fiscal, cu modificările şi completările ulterioare, denumite în continuare venituri supuse impozitului, pot beneficia opţional de următoarele drepturi:
a) concediu pentru creşterea copilului în vârstă de până la un an, precum şi de o indemnizaţie lunară;

b) concediu pentru creşterea copilului în vârstă de până la 2 ani, precum şi de o indemnizaţie lunară.

(2) Indemnizaţia lunară prevăzută la alin.(1) lit. a) se stabileşte în cuantum de 75% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 3.400  lei.
(3) Indemnizaţia lunară prevăzută la alin.(1) lit. b) se stabileşte în cuantum de 75% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 1.200 lei.


(4) Pentru copilul cu handicap concediul pentru creşterea copilului se acordă până la împlinirea de către acesta a vârstei de 3 ani, iar indemnizaţia aferentă se acordă în cuantum de 75% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 3.400 lei.


	4.  Alineatele (1) – (4) ale articolului 2 se modifică şi vor avea următorul cuprins:

„Art. 2. — (1) Începand cu data de 1 ianuarie 2011, persoanele care, în ultimul an anterior datei naşterii copilului, au realizat timp de 12 luni venituri din salarii, venituri din activităţi independente, venituri din activităţi agricole supuse impozitului pe venit potrivit prevederilor Legii nr.571/2003 privind Codul fiscal, cu modificările şi completările ulterioare, denumite în continuare venituri supuse impozitului, beneficiază, după caz, de următoarele drepturi:

a) concediu pentru creşterea copilului în vârstă de până la un an, precum şi de o indemnizaţie lunară;
b) concediu pentru creşterea copilului în vârstă de 1-2 ani, precum şi de o indemnizaţie lunară;

c) concediu pentru creşterea copilului cu handicap în vârstă de până la 3 ani, precum şi de o indemnizaţie lunară.
(2) Indemnizaţia lunară prevăzută la alin.(1) lit. a) se stabileşte în cuantum de 85% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 3.400  lei.
(3) Indemnizaţia lunară prevăzută la alin.(1) lit. b) se stabileşte în cuantum de 75% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 1.700 lei.


(4) Indemnizaţia lunară prevăzută la alin.(1) lit.c)  se stabilieşte în cuantum de 75% din media veniturilor nete realizate pe ultimele 12 luni şi nu poate fi mai mică de 600 lei şi nici mai mare de 3.400 lei.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Este necesară flexibilizarea  modalităţii de acordare a drepturilor aferente creşterii copilului, precum şi reunirea acestora, astfel încât să fie înlăturată orice formă de discriminare sau de tratament discriminatoriu.

Astfel, consider că o opţiune luată, în situaţia de faţă, ar trebui  să poată  fi schimbată în timp, având în vedere că la data optării pentru una dintre  variantele actuale nu poate fi estimată evoluţia copilului. 

Or, ar trebui ca, în consonanţă cu spiritul  legii, să primeze interesul superior al copilului iar acesta să nu fie tratat discriminatoriu funcţie de o alegere făcută la un moment de timp.

Revenirea la cuantumul de 85% se impune pentru a se putea asigura condiţii mai bune de viaţă pentru copil şi mamă, aceştia având nevoi specifice situaţiei în care se află. 

Se impune o mai bună corelare a nivelului maxim ce poate fi acordat în ambele variante (până la 1 an şi la 1-2 ani) 

Modificare necesară ca urmare a includerii părţii introductive la art.2 alin.(1) lit.c)



	5.


	Art.2, alin (5) lit k)

k) şi-au însoţit soţul/soţia trimis/trimisă în misiune permanentă în străinătate;
	5. Litera k) a alineatului (5) al articolului 2 se modifică şi va avea următorul cuprins:

„k) au însoţit soţul/soţia trimis/trimisă în misiune permanentă în străinătate; ”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	

	6.
	Art.5 alin.(2) lit.m), r), t), u)

m) frecventează, fără întrerupere, cursurile de zi ale învăţământului preuniversitar sau, dupa caz, universitar şi postuniversitar la nivelul studiilor universitare de masterat, organizat potrivit legii, în ţară sau într-un alt stat membru al Uniunii Europene, într-un domeniu recunoscut de Ministerul Educaţiei, Cercetării, Tineretului şi Sportului, cu excepţia situaţiei de întrerupere a cursurilor din motive medicale;
…………………………………………………….

r) se află în perioada cuprinsă între încheierea unei forme de învăţământ universitar, cursuri de zi, cu sau fără examen de licenţă sau de diplomă, şi începerea, în acelaşi an calendaristic, a învăţământului postuniversitar la nivelul studiilor universitare de masterat, cursuri de zi, organizate potrivit legii, frecventate fără întrerupere;

…………………………………………………… 

t) se află în perioada de 60 de zile de la finalizarea cursurilor învăţământului obligatoriu sau, dupa caz, de la absolvirea cursurilor de zi ale învăţământului preuniversitar, universitar şi postuniversitar la nivelul studiilor universitare de masterat, organizat potrivit legii, cu sau fără examen de absolvire, în vederea angajării ori, dupa caz, trecerii în somaj, calculate începand cu data de 1 a lunii următoare finalizării studiilor;
 u) au beneficiat de concediu fără plată pentru a participa la cursuri de formare şi perfecţionare profesională din iniţiativa angajatorului sau la care acesta şi-a dat acordul, organizate în condiţiile legii;


	 6. Literele m), r), t) si u), ale alineatului (5) al articolului 2 se modifică şi vor avea următorul cuprins:

„m) frecventează, fără întrerupere, cursurile de zi ale învăţământului preuniversitar sau, dupa caz, universitar la nivelul studiilor universitare de licenţă şi de masterat, precum şi ale învăţământului postuniversitar, organizate potrivit legii, în ţară sau în străinătate, într-un domeniu recunoscut de Ministerul Educaţiei, Cercetării, Tineretului şi Sportului, cu excepţia situaţiei de întrerupere a cursurilor din motive medicale;

……………………………………………………

r) se află în perioada cuprinsă între încheierea unei forme de învăţământ universitar, la nivelul studiilor universitare de licenţă sau de masterat, cursuri de zi, şi începerea, în acelaşi an calendaristic, a unei alte forme de învăţământ universitar la nivelul studiilor universitare de licenţă sau de masterat, cursuri de zi, organizate potrivit legii, frecventate fără întrerupere;

…………………………………………………… 

t) se află în perioada de 60 de zile de la finalizarea cursurilor învăţământului obligatoriu sau, dupa caz, de la absolvirea cursurilor de zi ale învăţământului preuniversitar, universitar la nivelul studiilor universitare de licenţă sau de masterat, şi postuniversitar, organizate potrivit legii, cu sau fără examen de absolvire, în vederea angajării ori, dupa caz, trecerii în somaj, calculate începand cu data de 1 a lunii următoare finalizării studiilor;
 u) au beneficiat de concediu fără plată pentru a participa la cursuri de formare şi perfecţionare profesională, din iniţiativa angajatului şi cu acordul angajatorului, organizate în condiţiile legii; ”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Modificare necesară pentru a se elimina interpretările confuze cu privire la formele de învăţământ pre şi post reforma Bologna, care ar putea elimina de sub efectul legii anumite categorii de persoane .

De  asemenea, trebuie eliminată discriminarea pentru o persoană-cetăţean român, care îndeplineşte condiţiile de la art.12 şi care urmează cursurile într-un stat care nu este membru al UE faţă de cel care urmează cursurile într-un stat membru UE.

Modificare necesară pentru a se elimina interpretările confuze cu privire la formele de învăţământ pre şi post reforma Bologna, care ar putea elimina de sub efectul legii anumite categorii de persoane .

Modificare necesară pentru a se elimina interpretările confuze cu privire la formele de învăţământ pre şi post reforma Bologna, care ar putea elimina de sub efectul legii anumite categorii de persoane .

Modificare necesară pentru a se elimina abuzurile angajatorilor care obligă angajaţii să intre în concediu fără plată în perioada în care aceştia sunt  trimişi de angajator să urmeze cursuri, în loc să le plătească salariul pe acea perioadă. 

	7.
	Art.2 alin.(7)

(7) Opţiunea beneficiarului prevăzută la alin.(1) se exprimă în scris, pe bază de cerere, şi nu poate fi schimbată pe parcursul acordării drepturilor.
	7.  Alineatul (7) al articolului 2 se modifică şi va avea următorul cuprins:
„(7) Opţiunea beneficiarului pentru drepturile prevăzute la alin.(1) se exprimă în scris, pe baza de cerere.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Se impune flexibilizarea  modalităţii de acordare a drepturilor aferente creşterii copilului, deci opţiunea să poată fi reevaluată funcţie de vârsta şi evoluţia copilului.


	8.
	Art. 6. — (1) După împlinirea de către copil a vârstei de un an, cu excepţia copilului cu handicap, persoanele care au optat pentru acordarea concediului pentru creşterea copilului şi indemnizaţia lunară prevăzute la art.2 alin.(1) lit.a) au dreptul la concediu fără plată pentru creşterea copilului până la vârsta de 2 ani.


(2) Cererea pentru acordarea concediului fără plata indemnizaţiei pentru creşterea copilului se depune şi se înregistrează la angajator, pe baza livretului de familie sau a certificatului de naştere al copilului.


	8.  Articolul 6 se modifică şi va avea următorul cuprins:

„Art. 6. — (1) După împlinirea de către copil a vârstei de un an, cu excepţia copilului cu handicap, persoanele care au optat pentru acordarea concediului pentru creşterea copilului şi indemnizaţia lunară prevăzute la art.2 alin.(1) lit.a) au dreptul la concediul pentru creşterea copilului până la vârsta de 2 ani şi indemnizaţia lunară prevăzute la art.2 alin.(1) lit.b).

(2) Cererea pentru acordarea concediului pentru creşterea copilului până la 2 ani se depune şi se înregistrează la angajator, pe baza livretului de familie sau a certificatului de naştere al copilului, cu cel puţin 30 de zile înainte de împlinirea de către copil a vârstei de un an.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune eliminarea sancţionării  părintelui prin obligarea acestuia de a lua  concediu fără plată pentru a-şi creşte copilul de la 1 an la 2 ani, întrucât acesta a facut iniţial o opţiune care s-a dovedit a fi, în timp, nepotrivită pentru evoluţia copilului. 

Am introdus posibilitatea ca părintele să opteze pentru maxim încă un an, cu anunţarea în timp util a angajatorului.

	9.


	Art. 7. — (1) Persoanele care în perioada în care sunt îndreptăţite să beneficieze de concediul pentru creşterea copilului şi indemnizaţia lunară prevăzute la art.2 alin.(1) lit.a) obţin venituri supuse impozitului prevăzute la art.3, înainte de împlinirea de către copil a vârstei de un an, au dreptul la un stimulent de inserţie în cuantum lunar de 500 lei pentru perioada rămasă până la împlinirea de către copil a vârstei de 2 ani. 

(2) Stimulentul de inserţie prevăzut la alin.(1) se acordă şi persoanelor beneficiare prevăzute la art. 2 alin. (4), oricând, pe toată perioada.



	9.  Alineatele (1) şi (2) ale articolului  7 se modifică şi vor avea următorul cuprins:

“Art. 7. — (1) Persoanele care în perioada în care sunt îndreptăţite să beneficieze de concediul pentru creşterea copilului şi indemnizaţia lunară prevăzute la art.2 alin.(1) lit.a) şi b) obţin venituri supuse impozitului prevăzute la art.3, înainte de împlinirea de către copil a vârstei de 2 ani, au dreptul la un stimulent de inserţie în cuantum lunar de 500 lei pentru perioada rămasă până la împlinirea de către copil a vârstei de 2 ani. 

(2) Stimulentul de inserţie prevăzut la alin.(1) se acordă şi persoanelor care sunt îndreptăţite să beneficieze de concediul pentru creşterea copilului şi indemnizaţia lunară prevăzute la art. 2 alin. (1) lit.c), oricând, pe toată perioada.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Este necesar ca acordarea stimulentului de inserţie să se acorde în aceleaşi condiţii, fără discriminare, tuturor persoanelor aflate în concediu pentru creşterea copilului,  pentru ca părintele să poată fi încurajat să revină la lucru oricând, in perioada până la împlinirea de către copil a vârstei de 2 ani.

	10. 


	Art.7

(3) Persoanele prevăzute la art.2 alin.(1) lit.b) nu beneficiază de stimulentul prevăzut la alin.(1).


	10. Alineatul (3) al articolului  7 se abrogă

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Pentru eliminarea discriminării – stimulentul de inserţie fiind prevăzut şi în cazul părinţilor cu copii cu handicap, precum şi pentru corelare cu modificarile de la art.7 alin.(2) şi (3)

	11.
	Art. 8. — (1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază, opţional, oricare dintre părinţii fireşti ai copilului, dacă se află în situaţia prevăzută la art.2 alin. (1) lit.a), precum şi cei prevăzuţi la art. 2 alin. (4).
…………………………………………………….

(3) În situaţia persoanelor prevăzute la alin. (2), acordarea drepturilor prevăzute la art. 2, respectiv la art. 7 se face ţinându-se seama de perioada de 12 luni anterioare celei în care, după caz, s-a aprobat adopţia, a fost făcută încredinţarea,  s-a instituit plasamentul sau tutela.
	11.  Alineateale (1) şi (3) ale  articolului  8 se modifică şi vor avea următorul cuprins:

„Art. 8. — (1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază, opţional, oricare dintre părinţii fireşti ai copilului, dacă se află în situaţia prevăzută la art.2 alin. (1). 
……………………………………………………

(3) În situaţia persoanelor prevăzute la alin. (2), acordarea drepturilor prevăzute la art. 2, respectiv la art. 7 se face ţinându-se seama de perioada de 12 luni anterioare celei în care, după caz, s-a aprobat adopţia, a fost făcută încredinţarea,  ori s-a instituit plasamentul sau tutela.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Pentru corelare cu modificările introduse la art.2 alin.(1).

Pentru un plus de precizie

	12.
	Art. 9. — (1) Concediul şi indemnizaţia lunară prevăzute la art.2 alin.(1), art.5 şi 6, precum şi stimulentul de inserţie prevăzut la art.7 se cuvin pentru fiecare dintre primele 3 naşteri sau, după caz, pentru primele 3 situaţii prevăzute la art.8 alin.(2).


	12.  Alineatul (1) al articolului 9 se modifică şi va avea următorul cuprins:

„Art. 9. — (1) Concediul şi indemnizaţia lunară prevăzute la art.2 alin.(1), art.5 şi 6, precum şi stimulentul de inserţie prevăzut la art.7 se cuvin pentru fiecare naştere.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune în vederea eliminării discriminării funcţie de numărul de naşteri

	13.
	Art.9

(2) La stabilirea celor 3 naşteri şi, după caz, a celor 3 situaţii se iau în calcul şi cele pentru care s-a beneficiat de concediu şi indemnizaţie, precum şi de stimulent în baza Ordonanţei de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, cu modificarile şi completările ulterioare.

(3) Situaţia copilului născut mort sau situaţia în care acesta moare în perioada corespunzătoare concediului de maternitate nu se are în vedere la stabilirea primelor 3 naşteri pentru care se acordă drepturile prevăzute de prezenta ordonanţă de urgenţă.
	13. Alineatele (2) şi (3) ale articolului 9 se abrogă
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune în vederea eliminării discriminării funcţie de numărul de naşteri şi pentru corelarea cu modificarea de la art.9 alin.(1)

	14.
	Art.9


(4) Durata de acordare a concediului prevăzut la art.2 alin.(1) se prelungeşte corespunzător în cazul suprapunerii a două sau trei situaţii de natură a genera acest drept, în condiţiile prevăzute la alin. (1) şi (2).
	14.  Alineatele (4) al articolului 9 se modifică şi va  avea următorul cuprins:

„(4) Durata de acordare a concediului prevăzut la art.2 alin.(1) se prelungeşte corespunzător în cazul suprapunerii a două sau trei situaţii de natură a genera acest drept, în condiţiile prevăzute la alin. (1).”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Pentru corelare cu modificarea de la art.9 alin.(1)

	15.
	Art. 10. — (1) Persoanele care îndeplinesc condiţiile prevăzute la art.2 au dreptul la concediu fără plata indemnizaţiei pentru creşterea copilului după primele 3 naşteri sau, dupa caz, dupa primele 3 situaţii prevăzute la art.8 alin.(2).

(2) Durata concediului prevăzut la alin.(1) este de 4 luni şi se acordă integral, o singură dată, fiecăruia dintre părinţii fireşti ai copilului sau, dupa caz, persoanelor prevăzute la art.8 alin.(2), în perioada până la împlinirea de către copil a vârstei de 2 ani, respectiv a vârstei de 3 ani, în cazul copilului cu handicap.

(3) Cererea pentru acordarea concediului fără plata indemnizaţiei pentru creşterea copilului se depune şi se înregistrează la angajator, pe baza livretului de familie sau a certificatului de naştere al copilului. 
	15.  Articolul 10 se abrogă
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune în vederea eliminării discriminării funcţie de numărul de naşteri şi pentru corelarea cu modificarea de la art.9 alin.(1)

	16. 
	Art. 11. — (1) Dreptul la concediul pentru creşterea copilului stabilit potrivit prevederilor art. 2 alin. (1), începând cu ianuarie 2012, se acordă  persoanelor prevăzute la art. 8 alin. (1) şi (2), pe bază netransferabilă, în situaţia în care ambele persoane din familia
respectivă îndeplinesc condiţiile de acordare a acestuia, după cum urmează:
a) cel puţin o lună din perioada totală a concediului de creştere a copilului este alocată uneia dintre persoanele care nu a solicitat acest drept;
b) în situaţia în care persoana prevăzută la lit. a) nu solicită dreptul la concediul care îi revine, celalalt părinte nu poate beneficia de dreptul la concediu în locul acesteia.

(2) Procedura de acordare se stabileşte prin ordin al ministrului muncii, familiei şi protecţiei sociale.
	16. Articolul 11 se modifică şi va avea următorul cuprins:

„Art. 11. — (1) Dreptul la concediul pentru creşterea copilului, stabilit potrivit prevederilor art. 2 alin. (1), se poate acorda, la cerere, pe bază transferabilă, celuilalt părinte, o singură dată, oricând până la împlinirea de către copil a vârstei de 1 an sau 2 ani, respectiv 3 ani în cazul copilului cu handicap, în situaţia în care persoanele prevăzute la art. 8 alin. (1) şi (2),  din familia respectivă îndeplinesc condiţiile de acordare a acestuia.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune încurajarea responsabilizării ambilor părinţi de a participa la  creşterea copilului.

Ca urmare, am propus ca fiecare dintre ei sa poată beneficia de acest drept, pe baza transferabilă, o singură dată, oricând până la împlinirea de către copil a vârstei de 1 an sau 2 ani, respectiv 3 ani în cazul copilului cu handicap, dacă îndeplinesc condiţiile prevăzute de prezenta Oug

	17.
	Art.13 alin.(1)

a) copia actului de identitate al solicitantului şi a certificatului de naştere al copilului pentru care se solicită dreptul ori, după caz, de livretul de familie, certificate pentru conformitate cu originalul;

.................................................................................

e) dovada privind suspendarea activităţii pentru perioada în care se solicită concediul pentru creşterea copilului;
f) orice alte documente care să ateste îndeplinirea condiţiilor de eligibilitate.
	17. Literele a), e) şi f) ale alineatului (1) al articolului 13 se modifică şi vor avea următorul cuprins:

„a) copia actului de identitate al solicitantului şi a certificatului de naştere al copilului pentru care se solicită dreptul ori, după caz, de livretul de familie, certificate pentru conformitate cu originalul de către persoana care primeşte documentele ;

................................................................................

e) dovada privind solicitarea suspendării  activităţii pentru perioada în care se solicită concediul pentru creşterea copilului;
f) orice alte documente prevăzute de normele metodologice care să ateste îndeplinirea condiţiilor de eligibilitate.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Pentru un plus de precizie

	18.
	Art. 14. — (1) Cererile pentru acordarea drepturilor prevăzute de prezenta ordonanţă de urgenţă, reprezentând indemnizaţie, stimulent de inserţie sau alocaţie de stat pentru copii, şi documentele din care rezultă îndeplinirea condiţiilor legale de acordare a acestora se depun la primăria comunei, oraşului, municipiului, respectiv sectoarelor municipiului Bucureşti, pe raza căreia/căruia solicitantul îşi are domiciliul sau reşedinţa.
(2) Până la data de 10 a fiecarei luni, primăriile au obligaţia de a transmite pe bază de borderou cererile înregistrate în luna anterioară, însoţite de documentele justificative, la agenţiile pentru prestaţii sociale judeţene, respectiv a municipiului Bucureşti, denumite în continuare agenţii teritoriale. 


(3) Cererile prevăzute la alin. (1) se soluţionează în termen de 15 zile lucrătoare de la data înregistrării la agenţia teritorială, prin decizie de admitere sau, după caz, de respingere, emisă de directorul executiv.
	18. Alineatele (1) - (3) ale articolului 14 se modifică şi vor avea următorul cuprins:

„Art. 14. — (1) Cererile pentru acordarea drepturilor prevăzute de prezenta ordonanţă de urgenţă, reprezentând indemnizaţie, stimulent de inserţie sau alocaţie de stat pentru copii, şi documentele din care rezultă îndeplinirea condiţiilor legale de acordare a acestora se depun la consiliul local al comunei, oraşului, municipiului, respectiv al sectoarelor municipiului Bucureşti, pe raza căreia/căruia solicitantul îşi are domiciliul sau reşedinţa.
(2) Până la data de 10 a fiecarei luni, primarul comunei, oraşului, municipiului, respectiv al sectoarelor municipiului Bucureşti, pe raza căreia/căruia solicitantul îşi are domiciliul sau reşedinţa are  obligaţia de a transmite pe bază de borderou cererile înregistrate în luna anterioară, însoţite de documentele justificative, la agenţiile pentru prestaţii sociale judeţene, respectiv a municipiului Bucureşti, denumite în continuare agenţii teritoriale. 

(3) Cererile prevăzute la alin. (1) se soluţionează în termen de 15 zile lucrătoare de la data înregistrării la agenţia teritorială, prin decizie de admitere sau, după caz, decizie de respingere motivată, emisă de directorul executiv.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune modificarea, având în vedere faptul că instituţia primărie  nu există

Modificare necesară având în vedere că primarul are atribuţii executive

Se impune motivarea deciziei de respingere, altfel această decizie nu se poate contesta, asa cum prevede art.14 alin.(4)

	19.


	Art. 19. — (1) Beneficiarul drepturilor prevăzute de prezenta ordonanţă de urgenţă este obligat să comunice în scris primăriei orice modificare intervenită în situaţia sa, de natură să determine încetarea sau suspendarea plăţii drepturilor, în termen de 15 zile lucrătoare de la apariţia acesteia.

(2) Comunicarea prevazută la alin.(1) se transmite de către primărie agenţiei teritoriale în termen de 5 zile lucrătoare de la data înregistrării.


	19. Articolul 19 se modifică şi va avea următorul cuprins:

„Art. 19. — (1) Beneficiarul drepturilor prevăzute de prezenta ordonanţă de urgenţă este obligat să comunice în scris consiliului local orice modificare intervenită în situaţia sa, de natură să determine încetarea sau suspendarea plăţii drepturilor, în termen de 15 zile lucrătoare de la apariţia acesteia.
(2) Comunicarea prevazută la alin.(1) se transmite de către primar agenţiei teritoriale în termen de 5 zile lucrătoare de la data înregistrării.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune modificarea, având în vedere faptul că instituţia primărie  nu există

Modificare necesară având în vedere că primarul are atribuţii executive



	20.  
	Art. 21. — (1) Pe perioada în care se beneficiază de indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6), precum şi pe perioada concediului fără plată prevăzut la art. 6, plata contribuţiei de asigurari sociale de sănătate pentru aceste persoane se asigură de la bugetul de stat.
(2) Pentru persoanele care beneficiază de indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6), contribuţia de asigurări sociale de sănătate se calculează prin aplicarea cotei prevăzute de lege asupra cuantumului indemnizaţiei acordate, iar pentru persoanele care beneficiază de concediul fără plată prevăzut la art. 6, contribuţia de asigurări sociale de sănătate se calculează prin aplicarea cotei prevăzute de lege asupra nivelului minim al indemnizaţiei prevăzut la art. 2 alin. (2)—(4).
(3) Perioada în care o persoană beneficiază de indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6) sau se află în concediul fără plată prevăzut la art. 6 constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare. 
(4) In situaţia prevăzută la alin. (2), la stabilirea cuantumului indemnizaţiilor de asigurări sociale de sănătate se ia în calcul valoarea indemnizaţiei pentru creşterea copilului.
(5) Se consideră perioadă asimilată stagiului de cotizare şi perioada în care persoana s-a aflat în concediul fără plată prevăzut de art. 10, precum şi în vederea stabilirii indemnizaţiilor de asigurări de sănătate prevăzute de Ordonanţa de urgenţă a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare.


	20. Articolul 21 se modifică şi va avea următorul cuprins:

„Art. 21. — (1) Pe perioada în care se acordă   indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6), plata contribuţiei de asigurari sociale de sănătate pentru aceste persoane se asigură de la bugetul de stat.


(2) Pentru persoanele care beneficiază de indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6), contribuţia de asigurări sociale de sănătate se calculează prin aplicarea cotei prevăzute de lege asupra cuantumului indemnizaţiei acordate.

(3) Perioada în care o persoană beneficiază de indemnizaţia prevăzută la art. 2 alin. (1), respectiv la art. 5 alin. (1) şi art. 9 alin. (5) şi (6)  constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare.”

Nemodificat

Se abrogă

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Pentru corelare cu modificările de la art.6 care a eliminat acest concediu fără plată

	21. 
	Art. 22. — (1) Perioada în care o persoană beneficiază de drepturile prevăzute la art. 2 alin. (1), respectiv la art. 5 alin. (1), art. 6, art. 9 alin. (5) şi (6) şi art. 10 constituie perioadă asimilată stagiului de cotizare în vederea stabilirii drepturilor de pensie în sistemul public şi a drepturilor stabilite de Legea nr. 76/2002 privind sistemul asigurărilor pentru şomaj şi stimularea ocuparii forţei de muncă, cu modificările şi completările ulterioare.

(2) Perioada concediului pentru creşterea copilului prevăzut la art. 2 alin. (1), art. 6 şi 10 constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.
	21. Articolul 22 se modifică şi va avea următorul cuprins:

„Art. 22. — (1) Perioada în care o persoană beneficiază de drepturile prevăzute la art. 2 alin. (1), respectiv la art. 5 alin. (1) şi art. 9 alin. (5) şi (6) constituie perioadă asimilată stagiului de cotizare în vederea stabilirii drepturilor de pensie în sistemul public şi a drepturilor stabilite de Legea nr. 76/2002 privind sistemul asigurărilor pentru şomaj şi stimularea ocuparii forţei de muncă, cu modificările şi completările ulterioare.


(2) Perioada concediului pentru creşterea copilului prevăzut la art. 2 alin. (1) constituie vechime în muncă şi în serviciu, care se are în vedere la stabilirea drepturilor ce se acordă în raport cu aceasta.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Pentru corelare cu modificările de la art.6 şi art.10 prin care se elimină acest concediu fără plată



	22.


	Art. 25. — (1) Angajatorul are obligaţia de a aproba concediul pentru creşterea copilului prevăzut la art. 2 alin. (1), precum şi concediul fără plată prevăzut la art. 6 alin. (1) şi art. 10 alin. (1) si (2). Perioada de acordare se stabileşte de comun acord cu angajatul.
(2) Este interzis angajatorului să dispună încetarea raporturilor de muncă sau de serviciu în cazul:


a) salariatei/salariatului care se află în concediu pentru creşterea copilului în vârstă de până la un an, respectiv 3 ani, în cazul copilului cu handicap;


b) salariatei/salariatului care se află în plata stimulentului de inserţie prevăzut la art. 7.
(3) Interdicţia prevăzută la alin. (2) se extinde, o singură dată, cu până la 6 luni dupa revenirea definitivă a salariatei/salariatului în unitate. 
	22. Alineatele (1) – (3) ale articolului 25 se modifică şi vor avea următorul cuprins:

„Art. 25. — (1) Angajatorul are obligaţia de a aproba concediul pentru creşterea copilului prevăzut la art. 2 alin. (1). 

(2) Este interzis angajatorului să dispună încetarea raporturilor de muncă sau de serviciu în cazul:
a) salariatei/salariatului care se află, după caz, în concediu pentru creşterea copilului în vârstă de până la un an sau de până la 2 ani, respectiv 3 ani, în cazul copilului cu handicap;
b) salariatei/salariatului care se află în plata stimulentului de inserţie prevăzut la art. 7.
(3) Interdicţia prevăzută la alin. (2) se extinde, o singură dată, cu 6 luni dupa revenirea definitivă a salariatei/salariatului în unitate.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD
	Pentru corelare cu modificările de la art.6 şi art.10 prin care se elimină  acest concediu fără plată

Pentru corelare cu alte prevederi legale – Legea nr.202/2002

Pentru eliminarea abuzurilor care se produc  după revenirea la serviciu 

	23.
	Art. 26. — (1) Constituie contravenţie nerespectarea prevederilor art. 14 alin. (2), art. 19 alin. (2) şi art. 25 şi se sancţionează cu amendă de la 1.000 lei la 2.500 lei.

	23. Alineatul (1) al articolului 26 se modifică şi va avea următorul cuprins:

“Art.26. – (1) Încălcarea următoarelor dispoziţii constituie contravenţie şi se sancţionează astfel:

a) încălcarea dispoziţiilor art. 14 alin. (2), cu amendă de 1.000 lei;

b) încălcarea dispoziţiilor art. 19 alin. (2), cu amendă de 2.500 lei;

c) încălcarea dispoziţiilor art.25, cu amendă de 10.000 lei.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Se impune reformularea şi diferenţierea nivelului amenzilor funcţie de dispoziţia încălcată, pentru disciplinarea persoanelor în cauză

	24.
	Art. 27. — In termen de 30 de zile de la data publicării prezentei ordonanţe de urgenţă, Ministerul Muncii, Familiei şi Protecţiei Sociale va elabora norme metodologice în aplicarea acesteia, care se aprobă prin hotarare a Guvernului.
	24. Articolul 27 se modifică şi va avea următorul cuprins:

„Art. 27. — In termen de 30 de zile de la data publicării prezentei ordonanţe de urgenţă, Ministerul Muncii, Familiei şi Protecţiei Sociale va elabora norme metodologice de aplicare a acesteia, care se aprobă prin hotarare a Guvernului.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Pentru claritate

	25.
	Art. 29. — (1) Prevederile prezentei ordonanţe de urgenţă sunt aplicabile şi tuturor categoriilor de personal care îşi desfăşoară activitatea în ministerele şi instituţiile din sectorul de apărare, ordine publica şi siguranţa naţională.
.................................................................................


(3) Pentru perioada cât o persoană dintre cele prevăzute la alin. (1) beneficiază de concediu pentru creşterea copilului, la stabilirea drepturilor de pensie şi a altor drepturi de asigurări sociale, acordate potrivit legii, se au în vedere 25% din câştigul salarial mediu brut lunar aferent perioadei respective.

	25. Alineatele (1) şi (3) ale articolului 29 se modifică şi vor avea următorul cuprins:

„Art. 29. — (1) Prevederile prezentei ordonanţe de urgenţă sunt aplicabile şi persoanelor  care îşi desfăşoară activitatea în ministerele şi instituţiile din sectorul de apărare, ordine publica şi siguranţa naţională, indiferent de categoria de personal din care acestea fac parte.

................................................................................

(3) Pentru perioada cât o persoană dintre cele prevăzute la alin. (1) beneficiază de concediu pentru creşterea copilului, stabilirea drepturilor de pensie şi a altor drepturi de asigurări sociale, acordate potrivit legii, se face potrivit prevederilor Legii nr.263-2010 privind sistemul unitar de pensii publice.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD


	Pentru claritate

Pentru eliminarea discriminărilor şi alinierea la regimul unitar al pensiilor

	26.
	Art. 30. — (1) Persoanele care au născut sau nasc până la data de 31 decembrie 2010 inclusiv, precum şi cele care au adoptat sau adoptă copilul, cărora li s-a încredinţat sau li se încredinţează copilul în vederea adopţiei sau care au sau vor avea copilul în plasament, în plasament în regim de urgenţă, cu excepţia asistentului maternal profesionist, ori care au fost sau urmează să fie numite tutore până la această dată beneficiază de drepturile reglementate de Ordonanţa de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare.

(2) Incepand cu 1 ianuarie 2011, pentru persoanele prevăzute la alin. (1), indemnizaţia pentru creşterea copilului se acordă în cuantum de 75% din media veniturilor nete lunare realizate în ultimele 12 luni anterioare naşterii copilului sau, după caz, anterioare adopţiei, încredinţării în vederea adopţiei, stabilirii măsurii plasamentului sau a plasamentului în regim de urgenţă sau a instituirii tutelei, dar nu mai puţin de 600 lei şi nu mai mult de 3.400 lei.
	26. Alineatele (1) şi (2) ale articolului 30 se modifică şi vor avea următorul cuprins:

„Art. 30. — (1) De drepturile reglementate de Ordonanţa de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare, beneficiază următoarele categorii de persoane:

a) persoanele care au născut sau nasc până la data de 31 decembrie 2010 inclusiv; 

b) persoanele ale căror copii au fost concepuţi înainte de data de 31 decembrie 2010 inclusiv şi s-au născut după data de 31 decembrie 2010;

c) persoanele care au adoptat sau adoptă copilul, cărora li s-a încredinţat sau li se încredinţează copilul în vederea adopţiei sau care au sau vor avea copilul în plasament, în plasament în regim de urgenţă, cu excepţia asistentului maternal profesionist, ori care au fost sau urmează să fie numite tutore până la această dată. 

(2) Incepand cu 1 ianuarie 2011, pentru persoanele prevăzute la alin. (1), indemnizaţia pentru creşterea copilului se acordă în cuantum de  85% din media veniturilor nete lunare realizate în ultimele 12 luni anterioare naşterii copilului sau, după caz, anterioare adopţiei, încredinţării în vederea adopţiei, stabilirii măsurii plasamentului sau a plasamentului în regim de urgenţă sau a instituirii tutelei, dar nu mai puţin de 600 lei şi nu mai mult de 3.400 lei.

(21) De stimulentul de inserţie prevăzut la art.7 alin. (1) şi (2) beneficiază şi persoanele care obţin venituri supuse impozitului prevăzute la art.3, după data de 31 decembrie 2010.”
Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	Având în vedere că se aplică în continuare prevederile Ordonanţei de urgenţă a Guvernului nr. 148/2005, am propus circumscrierea sub sfera sa de aplicare şi a persoanelor ale căror copii au fost concepuţi înainte de data de 31 decembrie 2010 inclusiv şi s-au născut după data de 31 decembrie 2010, în concordanţă cu modificarile aduse prin art.1 alin. (1)

Revenirea la cuantumul de 85% se impune pentru a se putea asigura condiţii mai bune de viaţă pentru copil şi mamă, aceştia având nevoi specifice situaţiei în care se află. 

Pentru eliminarea discriminării introduse de  reglementări paralele în acelaşi domeniu



	27.
	
	27. După articolul I se introduce un nou articol, art.II, cu următorul cuprins:

„Art.II. – Ordonanţa de urgenţă a Guvernului nr.111/2010, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.”

Autori:

Cristina  Ancuţa POCORA – deputat PNL
Ileana Cristina DUMITRACHE – deputat PSD

	



_943168662.unknown

